
Scarlatinam  aliquis  designare  potest, — 
“ morbum  contagiosum,  cum  febre  synocha 
“ incipientem,  cujus  die  secundo  maculae 
“ variae,  laete  coccineae,  in  summam  cutem 
■ “ prodeunt,  necnon  in  os  et  fauces ; cito 
“ coalescentes,  in  squamulas  furfuraceas  ante 
“ quintum  diem  abeuntes  ; succedente  dein 
“ saepe  Anasarca.” 

Ut  alia  exanthemata  Scarlatina  contagio 
specifico  propagari  videtur  ; utpote  quae  se- 
mel homirtes  tantum  in  vitae  decursu  afficiat. 
Multi  tamen  confirmant  aliquando  Scarla- 

tinam  recurrisse  tam  evidenter  eidem  ho- 
mini ut  nemo  ultra  dubitare  posset.  Ra- 
rissima tamen  haec  res  est,  et  auctoribus  ur- 
ticaria, quae  saepe  ab  ingestis  concoctu  diffi- 
cilioribus originem  trahit,  nec  raro  Scarlati- 
nae simillima  est.  Scarlatinae  contagioni 
nulla  non  aetas  obnoxia  est,  sed  pueri  multo 
magis  quam  adulti,  qui  non  solum  tardius 
post  eam  adhibitam  aegrotant,  sed  vi  ejus 
saepe  efficaciter  resistant:  ut  in  multis  medi- 
cis ministrisque  nonnullis  videre  est.  Tali- 
um enim  haud  pauci,  Scarlatinam  nunquam 
perpessi,  aegris  ea  laborantibus  saepe  mi- 
nistraverunt, nec  tamen  inde  mali  quidlibet 
experti  sunt. 

Omnibus  porro  anni  tempestatibus  Scar- 
latina apparere  potest,  sed  autumnus,  hye- 
misque  initium  tempora  sunt,  quibus  maxi- 
me saevire  consuevit.  Quin  si  per  hyemem 
epidemica  fuerit,  adventus  veris  plerum- 
que eam  mitigat.  Debilitas,  fatigatio,  jeju- 
nium longum,  coeli  vicissitudines-  corpus  ad 
contagionem  proclive  reddunt,  et  morbum, 

verisimile  est,  futurum  magis  gravem  effi- 
ciunt. 

Tres  in  species  hic  morbus  distribui  po- 
test, nimirum  in  scarlatinam  simplicem,  scar- 
latinam anginosam,  et  scarlatinam  malignam. 
Imprimis  de  scarlatina  simplice  agendum 
erit. 

Prope  tertium  quartum  ve  diem,  postquam 
homo  contagioni  patefactus  est,  febris,  cum 
multo  languore,  debilitate,  algoris  sensu ; 
capitis  dolores,  necnon  lumborum  et  mem- 
brorum, plerumque  post  meridiem  vel  ves- 
pere accedunt,  nullo  signo  monitorio  prae- 
gresso. His  adduntur  sitis  ingens,  respira- 
tiones crebrae,  anxiae,  strepentes,  calor  cutis 
summae  vehemens,  dum  aeger  pedes  frigere 
putat,  oculi  suffusi,  rubri,  palpebris  tume- 
factis ; Pulsus  saepe  140,  alvus  adstricta,  cu- 
tis aridissima. 

Saepe  ante  horam  quartam  vigesimam- 
que,  alias  non  ante  diem  quartam,  adeo  in- 

certa  morbi  eruptio  est,  post  febris  initium, 
Exanthema  in  facie  et  cervicibus  apparere 
incipit  per  plurima  punctula,  parva,  rubra, 
quae  cito  per  corpus  omniaque  membra  se  dis- 
seminant. Die  tertio  vel  quarto  morbus  sum- 
mam attigisse  videtur  : facies  tumet,  rubet ; 
saepe  aliqua  gutturis  affectio  est,  atque  tum 
signa  febris  vehementissima  sunt.  Quinto 
die  eruptio  paulatim  marcescere  incipit ; in- 
terstitia latescunt,  color  pallescit.  Sexto, 
adhuc  pallidior  est,  atque  septimo  prorsus 
evanuit.  Cuticula  per  squamulas  furfuraceas 
decedente,  octavo  vel  nono,  cuticulam  subter 
jacentem  rubicundulam  post  se  relinquens. 

Post  eruptionem  factam,  morbi  violentia 
aliquando  multum  imminuitur.  Nausea  vo- 
mitusque cohibentur,  febris  et  capitis  dolor 
multum  minuuntur,  vultus  hilarior  fit.  Sae- 
pe tamen  post  eruptio  coeperit,  febris  aggra- 
vatur, atque  calidissima  manet.  iEger  aut 
inquies  est,  aut  comate  afficitur,  saepeque 
nocte,  delirio,  sed  hoc  delirium  raro  medico 

visum  est : utpote  quod  lene  sit,  atque  mane 
decedat. 

Scarlatinae  simplicis  febris  plerumque  mo- 
dica est : quin  multi  illam  obierint  sine  ulla 
febre  visibili,  vel  nonnisi  levissima  affecti. 
Aliquando  tamen  febris  satis  vehemens  est, 
cum  siti  magna,  calore  cutis  saepe  ad  104,  F. 
delirio,  lucis  intolerantia,  oculorum  rubore, 
vultu  suffuso. 

Inter  eruptionem,  papillae  linguae  elon- 
gantur, atque  colore  coccineo  adeo  rubentes, 
ut  qui  semel  viderit  haud  facile  oblivisci  po- 
test, sed  facile  iterum  recognoscet.  Cum  eo 
papillarum  incremento  exanthema  simul 
adest,  quod  palatum  durum  ac  molle,  velum 
pendulum  ejus,  faucesque  obtinet,  atque 
salivam  crassam,  viscidam,  evocare  videtur. 

DE  SCARLATINA  ANGINOSA. 

An  scarlatina  anginosa  a cynanche  ma- 
ligna quidquam  discrepet,  vehementer  apud 
medicos,  disputatum  est.  Ut  nihil  inter  se 
differant  eo  ducunt  quod  scarlatina  angi- 
nosa et  cynanche  maligna  in  eadem  domo, 
et,  ut  apparuit,  ab  eadem  contagione  adhibi- 
ta, simul  oriri  visae  fuerint.  Cl.  Cullenus 
tamen  diversos  morbos  putavit,  atque  in 
primis  suis  Praxeos  Medicinae  lineis,  seor- 
sim  descripsit.  Hodie  tamen  nonnisi  eun- 
dem, esse  morbum,  putant  eademque  origine 
derivatos. 

In  hac  specie,  febris  vehementior  incipit 
quam  in  scarlatina  simplice,  omniaque  ejus 
signa  graviora  sunt.  Ad  delirium  proclivi- 
tas major  est ; atque  corporis  calor,  quam  in 
quovis  alio  morbo  vel  statu  intensior,  utpote 
qui  ad  112,  F.  usque  exauctus  fuerit,  visus. 
Pulsus  valde  frequens,  firmus  est ; respiratio 

multum  impedita  a faucium  tumore;  vox  ali- 
quando non  audibilis, perinde  ac  in  Cynanche 
Laryngea  contingit.  Haud  raro  cum  pri- 
mis febris  indiciis,  sed  plerumque,  non  nisi 
post  eruptionem,  gutturis  affectio  se  osten- 
dit : silicet  musculi  maxillae  inferioris,  cer- 
vicis, summique  humeri,  adeo  rigescunt ; 
ut  quicquid  oris  rictum  auget,  vel  caput 
movet,  dolorem  cieat.  Guttur  aridum,  ar- 
dens est,  vox  indistincta,  cibi  deglutitio  dif- 
ficilis. Ore  introspecto,  tonsillae,  uvula,  mol- 
le palatum  rubra  tumidaque  apparent,  unde 
hoc  munere  suo  valde  imperfecte  fungitur, 
cibos  per  nares  regurgitare,  si  quos  devorare 
tentetur,  sinens. 

Dein  ulcuscula  crusta  albicante  obtecta, 
brevi  in  conspectum  veniunt.  Haec  halitum 
magis  foetidum  reddunt  nec  raro  iis  paroti- 
dum, submaxillarium  vel  glandium  cervicis 
tumor  et  suppuratio  accedunt:  quae  non 
nisi  tardissime  sanescunt.  Hac  specie  quoque 
eruptionis  dies  plerumque  diutius  protra- 
hitur, et  quamvis  aspectu  haec  non  multum 

discrepet,  tamen  haudquaquam  per  corpus 
tam  universe  dispergitur  ut  in  simplice. 
Raro  tamen  circa  cubitos  abesse  visa  fuit. 
Duratio  quoque  magis  variabilis  est ; saepe 
brevi  postquam  apparuerit  recedens,  ite- 
rumque  se  ostendens,  nec  signa  morbi  in- 
tendens, utcumque  durationem  ejus  pro- 
ducat. In  multis  exemplis  ad  quartam  us- 
que hebdomadem  desquamatio  perstat ; at- 
que in  ea  plagae  amplae  cuticulae,  maxime 
e manibus  pedibusque  decedunt.  Quum 
morbus  levis  est,  atque  exanthema  cito  eva- 
nescit saepe  nulla  dequamatio  fit. 

Initio  pulsus  celer,  fili  exigui  sub  digito 
tensi  similis  est,  sed  saepe  plenus,  durus,  ro- 
bustus. Progrediente  febre  languescit,  at- 
que debilior  evadit.  Tempus  vespertinum 
versus,  febris  semper  increscit,  atque  delirio, 
siti  intensa,  vasorum  chylum  parantium 
perturbatione,  qualem  monstrant  vomitus 
biliosus  et  alvus  adstricta,  excipitur. 


fEger  vires  paulatim  recipit,  tumore  gut- 

turis  jam  ablato.  Ulcera  sanescunt  et  alia 
mala  evanescunt:  Cibi  appetitus  redit aliaeque 
faustae  mutationes  accedunt,  sed  aliquandiu 
imbecillus  manet.  Aliis  tamen  exemplis 
morbus  adeo  non  decrescit  sed  etiam  iterum 
ingravescat.  Faucium  ulcerationes  late  ser- 
punt, aspectumque  magis  insalubre  assu- 
munt: vultus  fit  pallidus  cadaverosus,  pul- 
sus celerrimus  est  debilisque,  atque  hoc  statu 
aut  subito  extinguitur  aut  lentissime  conva- 
lescit. Scarlatina  anginosa  nonnunquam 
bronchitide  terminatur,  necnon  hydroce- 
phalo,  marasmo.  Sequelae  quoque  haud 
raro  suppurationes  sunt  aurium  quae  multis 
saepe  annis  trahunt,  tumores  intercutes  fa- 
ciei, membrorum,  secunda  fere  hebdomada 
quae  aggrediuntur  et  per  alias  duas  vel  plu- 
res  hebdomadas  durare  possunt.  Hic  tumor 
in  facie  et  membris  solis  non  multum  peri- 
culi monstrat : sed  in  paucis  quibusdam  ex- 
emplis ubi  latius  diffusus  est,  in  cerebum 
vel  cava  corporis  effusiones  creare,  et  hoc 
modo  vitam  cito  opprimere  potest.  Haec 
autem  Anasarcae  species  inflammatoria  est, 

ut  quae  ex  aucta  vasorum  integumentorum 
actione  pendeat. 


DE  SCARLATINA  MALIGNA. 

Scarlatina  Maligna,  ut  nomen  indi- 
cat, species  omnium  periculosissima;  comi- 
tem enim  habet  summam  debilitatem,  atque 
curriculum  ejus  intra  tempus  brevissimum 
absolvit.  Plerumque  prima  signa  non  alia 
quam  quae  in  scarlatina  anginosa  videntur, 
brevi  tamen  ingenium  suum  indicat,  et  quam- 
vis febris  protinus  ab  initio  synocham  prae 
se  ferat,  pulsus  cito  fit  debilis,  inaequalis,  vix 
distinguendus,  lingua,  dentes,  labia  sordibus 
nigris  obtecta  sunt.  Sensorii  facultates  mire 
perturbantur,  delirio,  comate,  convulsioni- 
bus vexatae,  respiratio  ; crebra,  anxia,  labo- 
riosa est.  Fauces  muco  crasso,  viscido,  ob- 
structae sunt,  sed  devorandi  difficultas 
minus  quam  in  scarlatina  anginosa  urget. 
Viscera  chylo  parando  servientia  multum 

perturbantur,  circa  praecordia  molestia  mag- 
na est,  cum  nausea  et  vomitu.  Ulterioribus 
morbi  stadiis  vomitus  perpetuus  est,  cum 
adeo  acri  diarrhoea  ut  anum  excoriet.  Oculi 
hebetes  sunt,  suffusi,  rubri,  malae  suffusione 
purpurea  tectae,  praeter  nigras  linguae,  den- 
tium, labiorum  crustas  supra  memoratas. 
Lingua  et  labia,  cum  faucibus,  tonsillis, 
aliisque  oris  internis  partibus  crustis  cineri- 
tiis  teguntur,  sub  quibus  sunt  ulcera  malig- 
na, quae  sanari  nolunt,  quaeque  saniem  acri- 
dam  profunduunt.  Haec  per  oesophagum 
destillans  multum  molestiae  excitat,  atque 
irritatis  intestinis  diarrhoeam  movet.  Mem- 
brana narium  mucosa  quoque  multum  in- 
flammatur atque  laticem  acrem  illi  haud 
absimilem  excernit,  qualis  labium  superius 
excoriet  nec  raro  exulceret. 

Inter  omnes  species,  haec  minime  dis- 
tinctum exanthema  habet : quod  saepe  quasi 
sporadicum,  in  maculis  inaequaliter  per  cu- 
tem dispersis,  apparet,  magnis  interstitiis 
interpositis.  Primum  per  faciem  et  col- 
lum exit,  diem  per  alias  corporis  partes, 

coloremque,  cito  lividum  vel  purpureum 
induit.  Hae  particulae  saepe  in  pete- 
chias  vel  vitia  degenerant.  Dies  eruptionis 
quam  in  aliis  speciebus  tardior  est.  Multis, 
paucis  postquam  apparuit  horis  evanescit, 
iterumque  post  aliquot  dierum  in  conspec- 
tum redit.  Aliis  eruptio  nulla  fuit  dum  ce- 
tera signa  rapidissime  proegressa  sunt.  Calor 
cutis  neque  adeo  magnus  nec  adeo  constans, 
ut  in  aliis  formis  est. 

Scarlatina  maligna  letho  plerumque  fini- 
tur ; nempe  oris  ulceribus  gangrena  affectis, 
vomitu,  et  diarrhoea  magnam  debilitatem 
gignentibus,  saepe  quoque  his  adjiciuntur 
sanguinis  profluvia  ex  ore,  gutture,  alvo; 
glandularum  cervicis,  ob  materiam  in  ore 
intus  absorptam  tumores,  suppurationes; 
ipsarum  faucium  tumor  et  livor,  qui 
saepe  mortem  suffocando  superinducunt, 
ante  secundam  fere  vel  tertiam  hebdoma- 
dam. Dantur  tamen  exempla  quibus  ter- 
minatio lethalis  multo  citius  advenit;  ut 
secundo  vel  tertio  die  : et  etiam  paucas  post 
horas.  Quin  et  qui  convalescunt  diu  tenui 

valetudine  luctantur;  glandularum  enim  colli 
suppurationes,  viscerum  thoracis  affectiones, 
natium  exulcerationes,  febris  hectica,  quo- 
minus cito  convalescant,  vehementer  impe- 
diunt. 


DE  DIAGNOSI. 

Donec  post  eruptionem,  prima  Scarla- 
tinae indicia  ab  aliis  exanthematis  (excepta 
forsan  rubeola)  distingui  non  potest.  Ra- 
pida quidem  aggresio  ad  exanthemata  quo- 
dammodo pertinere  ostendat,  sed  hoc  tem- 
pore, ad  quodvis  pertineat,  non  multum  in- 
* 

terest : cum  curatio  eadem  sit  ac  quae  aliis 
febribus  accommodatur. 

Sed  eruptione  per  cutem  facta,  signa 
jam  descripta  abunde  Scarlatinam  distin- 
guunt. Quin  et  ab  ipso  principio  a ru- 
beola facile  discerni  potest.  Hujus  enim 
prima  signa  sunt  tussis  dura  pertinax,  cum 
sputi  viscidi  acris  excretione,  respiratio  ac- 
celerata difficilis;  et  oculorum  rubor,  inflam- 

matio,  lucis  intolerantia,  oculorum  suffusio 
lacrymatio,  acre  e naribus  profluvium  ster- 
nutamenta ciens.  Corporis  calor  multo  mi- 
nor quam  in  Scarlatina  est.  Quin  et  secundo 
fere  die  Scarlatina  incipit,  Rubeola  quarto, 
eruptio  Scarlatinae  magis  diffusa,  atque  co* 
loris  laetioris  est.  Rubeola  vero  per  puncta 
rubra,  rotunda,  pulicum  morsus  referentia  : 
quae  tandem  coalescentia  plagulas  semiluna- 
res repraesentant.  Cutis  per  interstitia  lene 
elevatur,  atque  digito  sensum  asperitatis 
impertit. 


DE  PROGNOSI. 

In  Scarlatina  simplice  prognosis  fausta 
est ; quippe  qua  eruptio  curriculum  suum 
constanter  peragat,  cum  reditu  appetitus, 
viriumque  gradatim.  Praesagium  tamen  in 
scarlatina  anginosa  magis  ambiguum  ; sed 
quamvis  calor  cutis  intensus  sit,  si  tamen  non 
variat,  si  eruptio  laete  coccinea  appareat,  si 

tumor  gutturis  non  magnus  sit,  et  ulcera,  si 
qua  adsint  speciem  salubrem  exhibeant,  nul- 
la ad  delirium  proclivitate,  viribus  integris. 
Haec  signa,  ut  faustum  speremus  eventum, 
praestant,  sed  si  febris  indicia  gravia  evadunt, 
cutis  intense  caleat,  pulsus  admodum  fre- 
quens sit,  eruptio  a rubro  ad  lividam  colo- 
rem transeat,  ulcera  in  faucibus  aut  livida 
aut  gangraenosa  evadant,  prognosis  dubia  si 
non  infausta  habetur.  Scarlatina  quidem 
maligna  omnium  forma  est  periculosissima; 
atque  omni  exemplo,  cautissime  prognosis 
proferri  debet.  Quum  signa  non  multum 
differunt  ab  anginosa  specie,  tum  resolutione 
ut  finiantur  sperare  licet,  ne  tamen  memo- 
ria excidat,  ea  facile  degenerare  posse.  Sed 
cum  ingens  virium  prostratio  adest,  delirium 
humile,  mussitans,  profundae  oris  exulcera- 
tiones ; exanthematis  recessio  vel  nulla  ap- 
paritio ; corpus  vix  calens  cum  membrorum 
frigore,  vomitu  perpetuo,  diarrhoea,  sangui- 
nis e naribus,  ore,  ano  profluvia ; tum  qui- 
dem pene  certum  erit,  quod  auxilia  nostra, 
utcunque  diligenter  adhibita,  spem  denique 
frustrabunt. 

DE  CURATIONE. 

De  Scarlatina  simplice,  utpote  levi  mor- 
bo, curanda,  longis  ambagibus  haud  opus 
est.  Cubiculum  frigidulum  conservari  de- 
bet ; nec  non  aeris  libera  ventilatio.  Fumi- 
gatio acido  muriatico  prodest,  et  omnes  ex- 
cretiones  simul  atque  receptae  sunt,  remo- 
veri debent.  Facies,  brachia  corpus,  aceto 
et  aqua  ex  spongia  madefieri  debent,  per 
febris  ardorem.  Quod  si  delirium  superve- 
nerit, capilli  abradantur,  et  capiti  frigida, 
uti  ex  panniculis  vel  spongia  adhibeantur ; 
atque  si  opus  sit  visum,  sanguis  temporibus 
per  hirudines  subducatur,  quod  plerumque 
satis  erit. 

Purgantia  lenia  non  omittenda  sunt : per 
morbum  haud  multum  cibi  postulabitur ; 
quod  vero  assumptum  fuerit,  levissimum 
esse  debet,  A cibo  quidem  animali  prorsus 
abstinendum  erit ; atque  potu  ex  aqua  lior- 

dei  aliisve  decoctis  mucilaginosis ; vel  aci- 
dulis uti  lemonade,  tamarindis  aqua  mace- 
ratis, similibusque  constare  debet ; sed  aqua 
pura  plerumque  gratissima  erit. 

Tali  curationi  si  scarlatina  simplex  non 
cedat,  aut  etiam  ingravescat,  tum  ad  alia 
et  potentiora  remedia,  apud  alias  species 
brevi  dicenda,  confugere  oportet. 

Imo,  De  Venaesectione. — An  hoc  morbo 
sanguinem  mittere  utile  sit,  vehementer 
disputatum  est.  Contra  ejus  missionem  ur- 
gent; 

A.  Scarlatinam  certum  definitum  sibi  cur- 
riculum absolvere  ; quod  venaesectio  decur- 
tare nequaquam  poterit. 

B.  Vires  corporis,  protinus  a morbi  initio, 
nimium  alteri,  quam  ut  summae  debilitati, 
finem  versus  occurrenti, utiliter  resistere  pos- 
sint. 

c 


18 


DE  SCARLATINA. 


Ad  haec  autem  argumenta  responderi  po- 
test, quod  venaesectio,  quamvis  non  abbre- 
viet, signa  tamen  leniet ; ideoque  vires  mi- 
nus laedi,  quam  sine  hac  adhibita,  oportebit. 
Illo  autem  remedio  non  semper  ad  simpli- 
cem scarlatinam  opus  erit.  Sed  scarlatina 
anginosa,  ubi  multum  febris  atque  delirii 
adest,  cum  faucium  tumore  ac  inflamma- 
tione, spiritu  difficili,  aliisque  excitationis 
generalis  signis,  ubi  etiam  viscerum  abdo- 
minis inflammatio  subesse  videtur,  tum  ple- 
rumque sanguinis  missio  utilissima  erit.  An- 
notandum est,  tamen,  haec  quo  citius  adhi- 
bita erit  eo  plus  ut  profutura  sit ; atque  copia 
ejus  ab  indiciis  praesentibus,  ab  effectu  in 
pulsum,  a sanguinis  detracti  specie,  necessa- 
ria sit  aestimanda. 

Summam  sanguinis  missi  utilitatem  in  ea 
scarlatinae  malignae  specie  quam  congesti- 
vam appellavit,  Dr  Armstrong  praeclare 
evincit : ea  quidem  varietas  hisce  agnoscitur  in- 
diciis. Facies  pallida  est,  vertigo,  virium  pro- 
stratio, ventriculi  irritatio, praecordiorum  do- 

lor,  cutis  raro  supra,  aliquando  infra  na- 
turae normam  calet.  Pulsus  debilis,  depres- 
sus, inaequalis  est,  cum  delirio  miti.  Erup- 
tio vel  exanthema  purpurei  vel  cuprei  colo- 
ris est ; ut  progreditur  atrior  facta.  SangTiis 
sub  his  conditionibus  si  missus  fuerit,  effec- 
tum ejus  in  arteriarum  pulsus  ut  medicus  in- 
ter operationem  caute  observet,  necessarium. 
Si  pulsus  validior  evadat ; 'detractio  tuto 
continuari  potest ; si  vero  flaccescat,  tum 
brachium  statim  ligandum  est. 

Anasarca  quoque  scarlatinae  superveniens 
sanguine  misso  commodissime  curatur. 

De  Affusionibus. — Affusio  frigida,  a cla- 
rissimo olim  J.  Curri  e tantum  laudata,  in 
Scarlatina  remedium  utilissimum  esse  in- 
ventum est.  Paucis  horae  minutis  post 
eandem  adbibitam,  signa  febrilia  valde  mo- 
derantur, aeger  se  refectum  sentit,  in  som- 
numque tranquillum  delabitur.  Recurren- 
tibus vero  signis  repetenda  est  quandiu  ho- 
minem sublevare  videtur. 

Aeger  nudus  super  solium  idoneum  col- 
locandus est ; atque  ibi  subito  quinque  sexve 
amphorae  aquae  quam  frigidissimae  ei  affun- 
dendae sunt.  Posthac  linteo  bene  exsiccan- 
dus est.  Tum  lecto  reponatur,  stragulis  mo- 
dice tectus.  Neque  memoria  excidere  de- 
bet, quod  cum  cutis  liumiditas  vel  algor 
adest,  hoc  remedium  summe  periculosum 
erit.  Signa  quae  usum  ejus  commodum 
fore  indicant  illa  sunt ; cutis  calida  et  arida, 
dum  calor  constans  est,  pulsus  celer,  firmus, 
ingens  anxietas  febrilis,  morbus  quoque  re- 
cens, vires  imminutae.  Saepe,  propter  spe- 
ciem remedii  formidabilem,  id  adhiberi 
cognati  nolunt,  quibus  in  exemplis  abster- 
sione  faciei,  corporis  medii,  membrorum, 
spongia  ex  aceto  diluto  contentos  nos  esse 
oportebit.  Sed  cum  pulsus  debilis,  inaequa- 
lis  est,  calor  corporis  vix  naturae  normam  su- 
perans, debilitas  satis  notabilis,  morbus  jam 
aliquot  dierum,  tum  aquae  marinae,  vel 
aquae  sale  probe  imbutae  affusio,  caeteris 
anteponenda  erit. 

De  Emeticis. — Ut  haec  in  scarlatina  cu- 
randa utilissima  sint,  pene  apud  omnes  con- 
venire videtur.  Vomitorio  sub  initio  dato, 
nauseam,  capitis  dolorem  levamus,  ad  cutem 
summam  sanguinem  dirigimus,  ideoque  su- 
dore aucto  corporis  calorem  minuimus.  Eo- 
rum commoda  in  scarlatina  anginosa  evi- 
dentia sunt ; etiamsi  ante  haec  exhibita,  de- 
vorare fere  impossibile  fuerit,  respiratio  dif- 
ficilis, fauces  muco  viscido  pene  obstructo. 
Post  vomitum,  liquidorum  deglutitio  quo- 
dammodo facilis  evadit,  spiritus  minus  labo- 
rat, guttur  muco  purgatur,  orisque  ulcera 
speciem  magis  salubrem  induunt.  Primis 
Scarlatinae  malignae  temporibus,  lenia  vo- 
mitoria  suadenda  sunt ; sed  propter  vomi- 
tum, qui  finem  versus  vix  non  perpetuus 
est,  tum  si  non  perniciosa,  saltem  minime 
idonea  erunt. 

De  Catharticis. — Post  tractatum  Doctoris 
Hamilton,  de  purgantium  utilitate  editum, 
Debilitatis  timor  qui  medicos  olim  agebat, 
explosus  est. 

Quanquain  vero  protinus  ab  initio  scarla- 
tinae, cum  excitatio  magna  est,  medicamen- 
ta catliartica  acriora  prosint,  tamen  ultimis 
ejus  stadiis  lenibus  tantummodo  laxantibus 
utendum  est.  Eadem  in  maligna  specie 
mire  auxiliantur  ; utpote  quae  acrem  mate- 
riam per  gulam  defluentem  amoveant,  ideo- 
que  diarrhoeam  prohibeant,  nequaquamcie- 
ant,  ut  multis  olim  putatum  est. 

De  Gargarismatis. — Gargarismi  acres  aci- 
duli ex  acido  sulphurico,  nitrico,  muriatico 
in  scarlatina  anginosa  utilissimi  reperien- 
tur.  Gutturis  enim  tumorem  ac  inflamma- 
tionem minuunt,  ulcera  quae  forte  adsint, 
purgant.  In  scarlatina  maligna  gargaris- 
mo  ex  capsico  uti  possumus ; hic  enim  stimu- 
lando novam,  magisque  salubrem  actionem 
supervenire  saepe  efficit. 

De  Rubefacientibus  et  Epispaticis. — Ubi 
gutturis  tumor  non  magnus,  ad  linimentum 
ammoniae  confugere  satis  est ; sin  autem  is 
multum  augescat,  faucibus  externis  vesica- 

torium  admoveri  debet.  Ili  maligna  tamen 
specie,  cujus  inflammatio  in  gangraenam 
transire  adeo  proclivis  est,  illud  minime  lau- 
dandum est.  Si  superveniat  delirium,  ca- 
pillos abradere,  epispasticum  admovere  usus 
communis  est  ; sed  melius  erit  tutiusque, 
post  rasuram  caput  aqua  gelida  refrigerare  ; 
quin  eo  commodius,  quod  minus  doloris  at- 
que irritationis  movebit. 

De  Tonicis  et  Stimulantibus. — Cinchona 
olim,  ut  febrifuga  in  scarlatina  curanda 
usurpata  perinde  ac  aliis  febribus  erat ; ho- 
die tamen  propter  vires  ejus  roborantes  qui- 
bus ventriculum  firmat,  exhibetur  ; fere  post 
alvum  probe  vacuefactam,  febremque  seda- 
tam. Prope  finem  Scarlatinae' malignae,  vi- 
num, opium  et  tonica  saepe  felicissimo 
eventu  praeberi  solent. 


FINIS. 


